{'de': 'Der anwesende Inhaber der Räume ist über den Grund ihrer Durchsuchung zu unterrichten und zu dieser beizuziehen; anstelle des abwesenden Inhabers ist ein Verwandter oder Hausgenosse beizuziehen. Im weitern ist die von der zuständigen kantonalen Behörde bezeichnete Amtsperson oder, falls der untersuchende Beamte von sich aus durchsucht, ein Mitglied der Gemeindebehörde oder ein Kantons‐, Bezirks- oder Gemeindebeamter beizuziehen, der darüber wacht, dass sich die Massnahme nicht von ihrem Zweck entfernt. Ist Gefahr im Verzuge oder stimmt der Inhaber der Räume zu, so kann der Beizug von Amtspersonen, Hausgenossen oder Verwandten unterbleiben.', 'rm': 'Il possessur dals locals sto vegnir infurmà davart il motiv da la perquisiziun e, sch’el è preschent, vegnir envidà d’assister a tala; sch’il possessur è absent, vegn in parent u in cunabitant envidà d’assister a la perquisiziun. Plinavant sto vegnir clamada la persuna uffiziala designada da l’autoritad chantunala cumpetenta u, sch’il funcziunari che fa l’inquisiziun fa da sai anora ina perquisiziun, in commember da l’autoritad communala u in funcziunari chantunal, districtual u communal che controllescha che la mesira na s’allontaneschia betg da ses intent. Sch’in privel resulta dal retard u cun il consentiment dal possessur dals locals poi vegnir desistì d’envidar persunas uffizialas, cunabitants u parents.'}